Fil 2:21 Ek kom nog terug op wat ek Saterdag geskryf het. Toe het ons gesien dat ook in de kerk mense mekaar teleurstel. Paulus moet ervaar dat as dit moeilik en gevaarlik word baie rondom hom nie kom help en bemoedig nie. Dan lyk dit asof hy amper alleen staan. Dit wys ons dat die kerk op aarde nog nie die hemel en die nuwe aarde is nie. Die nugterheid van die geloof weet dat ons saam in die kerk nog onvolmaakte mense is. As jy daaroor nadink dan sien jy dit in die hele Bybel. Steeds weer in die Ou en Nuwe Testament lees ons hoe God se volk vermaan word. Steeds weer is daar rede om dit te doen. Ons is geroep om as God se volk anders as die wêreld te leef. Ons mag ook nooit sê dat ons omdat nie volmaak is en word op aarde dit dus nie baie saak maak hoe ons leef nie. Wie dit sê is 'n papegaai van die duiwel.
Fil 2:22 Paulus is in die tronk. Juis as gevangene het hy mense nodig wat hom help. Mense met wie hy kan kommunikeer. Timoteus is vir hom soos 'n kind. hy is die geestelike seun van Paulus. Paulus het hom as jongman die evangelie van Christus vertel. Timoteus het van sy ma en ouma die God se Woord leer ken. Hulle het as regtig vroom mense hom die geloof in HERE voorgeleef. Die HERE het dit so geseën dat Timoteus regtig as 'n gelowige seun geleef het. Toe het Paulus gekom en van die Here Jesus vertel as die Vervuller van die Ou Testament. As die beloofde Verlosser wat gekom het. Paulus het in Timoteus ook die gawes gesien om verkondiger van die evangelie te word. Timoteus het in die jare wat hy in diens van die evangelie dien, gewys dat hy betroubaar is. Ook betroubaar as dit om die evangelie gaan. Hy verkondig wat Paulus van die Here gehoor het. Hy verkondig die regte evangelie. Paulus roep in sy briewe aan Timoteus hom ook steeds weer op om dit te doen. Om die gesonde leer te verkondig. Hoe belangrik is dit ook in ons tyd dat ons betroubare evangelieverkondigers het! Paulus skryf ook vir Timoteus; "en wat jy van my gehoor het onder baie getuies, vertrou dit toe aan getroue manne wat bekwaam sal wees om ook ander te leer." 2 Tim 2:2